钦定古今图书集成/理学汇编/学行典/第219卷 > 方观
## 钦定古今图书集成/理学汇编/学行典/第219卷 > 方观

按《宝庆府志》：“方观，武冈人。性至孝。年四十丧母唐氏，
哭泣过礼。事继母沈氏若所生。父疾，忧思百至，每夕
焚香吁天祈寿。父年八十四卒，三日水浆不入口。迫
葬久雨，祈晴果霁，负土成坟，庐墓三载，不忍别去。由
是不进酒肉，归养继母。每遇朔望岁时忌辰，往奠于
墓，悲哀尽日，然后返。母沈卒，年八十有四，哀悼灭性”，
遂终身庐墓。其墓屋偶为牛践，观号泣而牛自毙。又
鼠啮其祭器，引罪自责。一鼠跧伏祭器中若输款状，
举而释之。事闻，院道旌其门，后崇祀“乡贤。”